Nikolai Patrušev

Nikolai Platonovitš Patrušev (vene keeles Николай Платонович Патрушев; sündinud 11. juulil 1951 Leningradis) on Venemaa julgeolekutegelane (armeekindral), alates 2008. aastast Venemaa sisejulgeoleku koordinatsiooniorganisatsiooni Venemaa Föderatsiooni Julgeolekunõukogu sekretär, endine FSB direktor (1999–2008). 

1974. aastal lõpetas Patrušev Leningradi Laevaehituse Instituudi ja töötas seal insenerina konstruktorbüroos. 1975. aastal asus NSV Liidu Riikliku Julgeoleku Komitee teenistusse, milles teenis noorema operatiivvolinikuna, riikliku julgeoleku komitee linnaosakonna ülemana, riikliku julgeoleku komitee rajooniosakonna ülema asetäitjana, NSV Liidu RJK Leningradi ja Leningradi oblasti valitsuses salakauba ja korruptsioonivasase võitluse teenistuse ülemana. 

Aastatel 1992–1994 oli Patrušev Karjala Vabariigi julgeolekuminister, 1994–1998 Venemaa Föderatsiooni Föderaalse Vastuluureteenistuse Sisejulgeolekuteenistuse juht, seejärel VF FVT Departemangu ülema asetäitja – VF FSB Organisatsioonilis-inspektorvalituse, Organisatsioonilis-kaadrivalitsuse ülem. 

1998. aasta maist augustini oli ta Venemaa presidendi Kontrolli peavalitsuse ülem ja 1998. aasta augustist oktoobrini Venemaa Föderatsiooni Presidendi Administratsiooni juhataja asetäitja, Venemaa presidendi Kontrolli peavalitsuse ülem. 

1998. aasta oktoobrist Venemaa Föderatsiooni Föderaalse Julgeolekuteenistuse direktori asetäitja, Föderaalse Julgeolekuteenistuse Majandusjulgeolekudepartemangu juht ja 1999. aasta aprillist augustini oli Venemaa Föderatsiooni Föderaalse Julgeolekuteenistuse direktori 1. asetäitja. 

1999. aasta jaanuarist on Nikolai Patrušev Eriolukordade ennetamise ja likvideerimise ametkondadevahelise komisjoni liige. 

1999. aasta augustist 2008. aasta maini oli ta Venemaa Föderatsiooni Föderaalse Julgeolekuteenistuse direktor ja 1999. aasta septembrist on SRÜ liikmesriikide Julgeolekuasutuste ja eriteenistuste juhtide nõukogu esimees. 

Alates 1999. aasta novembrist on ta Venemaa Julgeolekunõukogu alaline liige. 

2001. aasta jaanuarist määrati Nikolai Patrušev Põhja-Kaukaasia regiooni terrorismivastaste operatsioonide operatiivstaabi juhatajaks ja 2008. aasta mais, pärast FSB direktori ametikohalt lahkumist määrati Venemaa Föderatsiooni Julgeolekunõukogu sekretäriks.

Tunnustus

Riiklikud autasud 
 Venemaa Föderatsiooni kangelane (2000) 
 ordeni Teenete eest Isamaa ees kõik 4 järku (2006) 
 Aleksander Nevski orden
 Mehisuse orden
 orden Sõjaliste teenete eest
 Austuse orden (2011)
 Ahmat Kadõrovi orden
 Ušakovi medal
 Venemaa Föderatsiooni riiklik preemia teaduse ja tehnika valdkonnas
 Venemaa Föderatsiooni valitsuse preemia teaduse ja tehnika valdkonnas
 Venemaa Föderatsiooni riiklik preemia sõjateaduste alal (2009)

Välismaised autasud 
 Bogdan Hmelnitski ordeni III järk (Ukraina, 2001) — за весомый вклад в развитие сотрудничества между Федеральной службой безопасности Российской Федерации и Службой безопасности Украины в борьбе с международным терроризмом, организованной преступностью и наркобизнесом (при этом законом «О государственных наградах Украины» и уставом ордена предусмотрено награждение орденом Богдана Хмельницкого исключительно граждан Украины за особые заслуги в защите государственного суверенитета, территориальной целостности, укреплении обороноспособности и безопасности Украины)
 Austuse orden (Valgevene), (2001) — за большие заслуги в обеспечении безопасности Союзного государства, личный вклад в развитие взаимодействия органов государственной безопасности Республики Беларусь и Российской Федерации
 Sõpruse orden (Vietnam) (2021).

Kiriklikud autasud 
 Suurvürst Dmitri Donskoi orden I järk (Vene Õigeusu Kirik, 2005)

Isiklikku
Tema poeg on Venemaa põllumajandusminister Dmitri Patrušev.

Viited

Välislingid 
 Patruševi elulugu (vene keeles)
 Патрушев, Николай Lentapedias

Venemaa Föderatsiooni armeekindralid
Venemaa inimesed
Sündinud 1951
KGB ohvitserid